अनिल के. माथुर की कहानी- यही परिवार है
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंAnil K. Mathur's story - this is the family
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
यही परिवार है
राजेश, मुक्ता, पुरू और मोही हमेशा की तरह तैयार होकर, नियत समय पर आकर तिराहे पर अपनी-अपनी बस के इंतजार में खड़े हो गए थे। चारों के मुंह फूले हुए थे। रात में अपना-अपना पसंदीदा चैनल देखने के लिए उनमें तकरार जो हो गई थी। राजेश को न्यूज देखनी थी तो मुक्ता को सीरियल, पुरू को मैच तो मोही को कार्टून। अचानक मुक्ता का मोबाइल बजा। फोन सुनकर उसका चेहरा लटक गया।
‘स्कूल बस खराब हो गई है। आज तो प्रिंसिपल के साथ जरूरी मीटिंग भी है।’
‘मैं स्कूटर लेकर आता हूं। छोड़ दूंगा,’ राजेश घर लौटने के लिए मुड़ गया।
‘अरे नहीं, ऑटो से निकल जाऊंगी। मेरे चक्कर में आपकी ऑफिस की बस निकल जाएगी,’ मुक्ता ने पुकारा।
‘मैं मेनेज कर लूंगा’ राजेश नहीं रुका। ‘जबरदस्ती जिम्मेदारियां ओढ़-ओढ़कर थकते रहेंगे। ऑफिस से लौटेंगे, दोनों को होमवर्क कराने बैठ जाएंगे। अगले दिन के बैग, यूनिफॉर्म, शूज तैयार करवाकर ही सोएंगें। लाख कहती हूं एक बच्चे का काम मुझ पर छोड़ दिया करो। पर नहीं! तुम्हें खाना बनाना होता है, घर-गृहस्थी के ढेर काम निबटाने होते हैं... मैं मैनेज कर रहा हूं न! हो गए किसी दिन बीमार तो...’ मुक्ता का बड़बड़ाना जारी था।
‘ममा, मोही का अब से होमवर्क मैं करवा दिया करूंगा,’ पुरू ने सहमते हुए प्रस्ताव रखा।
‘और अपनी यूनिफॉर्म, बैग, शूज खुद तैयार कर लूंगी,’ मोही मासूमियत से बोली।
मुक्ता की बड़बड़ाहट थम चुकी थी। और आंखों से गंगा जमना बहने लगी थी। दोनों बच्चों को उसने कसकर सीने से लगा लिया।
तभी पीछे से राजेश ने हॉर्न बजाया। ‘मोही, तुम कल पूछ रही थीं न परिवार क्या होता है? तो बेटू, यही परिवार है।’